Kapčiamiesčio senosios kapinės

Kapčiamiesčio senosios kapinės – senosios kapinės, įsikūrusios Lazdijų rajone, Kapčiamiesčio miestelyje, Taikos gatvėje, 300 m į šiaurės rytus nuo Kapčiamiesčio bažnyčios. Naujosios miestelio kapinės veikia kitoje Niedos upės pusėje, 600 m į vakarus. Senosiose kapinėse saugomi keli išlikę antkapiniai paminklai. Kapinės labiausiai žinomos dėl čia palaidotos grafaitės, 1831 m. sukilimo dalyvės Emilijos Pliaterytės.
miniatiūra|left|180px|E. Pliaterytės kapas

2000 m. senųjų kapinių kompleksas buvo įrašytas į Kultūros vertybių registrą, suteikiant regioninės reikšmės kultūros paminklo statusą. Saugoma teritorija datuojama XIX-XX a. pradžios laikotarpiu, užima 6 175 m² plotą.

Kapinėse laidoti miestelio gyventojai. Kapinių įkūrimo laikas nėra žinomas. Paskutinio palaidojimo data yra 1909 m., laidota Ablamovičių šeimos kapavietėje. Kapinėse iš viso yra išlikę 7 antkapiniai paminklai ar jų fragmentai: E. Pliaterytės kapavietė, du akmeniniai kryžiai, vienas metalinis kryžius, laidojimo rūsys, paminklinė plokštė ir akmuo be įrašų.Elena Pranckėnaitė. Kapčiamiesčio senosios kapinės lad.lt, p. 173-174

Kapinės apaugusios spygliuočiais ir lapuočiais medžiais. XXI a. pradžioje buvo aptvertos medine tvora. Kapinių reljefas rytinėje dalyje išsiskiria pakilimu, nelygiu, kiek banguotu viršumi. Teritorijos pietų ir šiaurės rytų dalyse rasti 7 griautiniai žmonių kapai be įkapių, pietinėje dalyje – 2 griautiniai kapai be įkapių, suardyti žemės judinimo darbų metu. 2006 m. vykdytų žvalgomųjų archeologinių tyrimų metu ištirtas bendras 60 m² plotas.

 Paminklai 

E. Pliaterytės kapas įrengtas centrinėje kapinių dalyje, yra nacionalinės reikšmės kultūros paminklas.Emilijos Pliaterytės (1806–1831) kapas ir paminklas lazdijai-turizmas.lt Sukilėlė buvo palaidota slapta. 1906 m., minint 100-ąsias jos gimimo metines, pastatytas antkapinis paminklas su užrašu lenkų kalba. 1912 m. ant kapo pastatytas kitas, iki šiol stovintis paminklas. 2004 m. kapas buvo sutvarkytas, aptvertas nauja metaline ažūrine tvorele. Antkapį sudaro kapavietę dengianti betoninė plokštė su pietinėje pusėje įbetonuotu rausvu lauko akmeniu. Jo plokštumoje iškaltas įgilintų raidžių įrašas lenkų kalba MOW / Wieczny / pokoy. Plokštės kampuose stovi 4 stačiakampiai gretasieniai betoniniai stulpeliai, sujungti metaliniu vamzdžiu. Stačiakampio plano paminklas susideda iš rausvai pilko šlifuoto granito postamento ir pilko šlifuoto granito dviejų tarpsnių viršutinės dalies su lotynišku kryžiumi viršuje. Antro tarpsnio fasaduose iškalti įrašai: Ś. † P. EMILIJA / HRABIANKA / BROEL-PLATER / UR. 13 XI 1806 / + 23 XII 1831 ir DUSZĘ BOGU / ŻYCIE OJCZYŹNIE / ODDAŁA.

Kapinėse stūkso Ovsianų šeimos antkapinis paminklas. Susideda iš apskritimo formos, šviesiai pilko tašyto granito postamento ir stačiakampio plano, rausvo tašyto granito viršutinės dalies su masyviu lotynišku kryžiumi viršuje. Išlikusiame įrašo fragmente mažai įskaitoma – Pamiatka ... 

Kitas antkapinis paminklas neįvardintas: pastatytas XIX a. pabaigoje, įrašas neįskaitomas. Jis stačiakampio plano, susidedantis iš šviesiai pilko tašyto granito postamento ir rausvo tašyto granito viršutinės dalies su masyviu lotynišku kryžiumi viršuje. 

 Šaltiniai 

Kategorija:Lazdijų rajono kapinės
Kategorija:Kapčiamiestis